**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2021.gada 21.septembrī Nr.226**

(protokols Nr.10, 42.p.)

**Par palīdzības – līdzfinansējuma piešķiršanu energoefektivitātes pasākumu veikšanai daudzdzīvokļu dzīvojamā mājā Priežu ielā 13, Madona, Madonas novadā**

 2021.gada 16.augustā Madonas novada pašvaldībā ir saņemts SIA “Madonas namsaimnieks”, reģistrācijas Nr.47103000233, iesniegums ar lūgumu piešķirt līdzfinansējumu daudzdzīvokļu dzīvojamās mājas Priežu iela 13 Madona, Madonas novadā energoefektivitātes pasākumu veikšanai. Iesniegumam pievienoti energoefektivitātes pasākuma veikšanu apliecinoši dokumenti.

 Saskaņā ar Madonas novada pašvaldības saistošo noteikumu Nr.9 “Madonas novada pašvaldības palīdzības piešķiršanas kārtība energoefektivitātes pasākumu veikšanai daudzdzīvokļu dzīvojamās mājās” (turpmāk tekstā – saistošie noteikumi) 7.punktu, daudzdzīvokļu dzīvojamām mājām ir jāatbilst 7.punktā noteiktajiem nosacījumiem. Komisija pretendentu izvērtēšanai palīdzības saņemšanai energoefektivitātes pasākumu veikšanai (turpmāk tekstā – Komisija) ar 2021.gada 31.augusta lēmumu Nr.2 konstatēja, ka Pretendents atbilst saistošo noteikumu 7.punkta prasībām.

 Saskaņā ar saistošo noteikumu 5.punktu, līdzfinansējums energoefektivitātes pasākumiem tiek piešķirts: dzīvojamās daudzdzīvokļu mājas energoaudita veikšanai līdz 50 % no izmaksām; tehniskās apsekošanas veikšanai līdz 50% no izmaksām; energoefektivitātes pasākumu veikšanas tāmes sastādīšanai līdz 50% no izmaksām; vienkāršotās renovācijas tehniskās dokumentācijas izstrādāšanai līdz 50% no izmaksām.

 Par daudzdzīvokļu dzīvojamās mājas energoefektivitātes pasākumiem ir iesniegti Saistošo noteikumu 16.punktā noteiktie dokumenti, kas apliecina energoefektivitātes pasākumu - būvniecības dokumentācijas izstrādes veikšanu **EUR 10648,00** (desmit tūkstoši seši simti četrdesmit astoņi *euro* 00 centi ) apmērā.

 2021.gada 31.augustā Komisija pieņēma lēmumu virzīt lēmumprojektu par palīdzības – līdzfinansējuma energoefektivitātes pasākumu veikšanai daudzdzīvokļu dzīvojamai mājai Priežu iela 13, Madona, Madonas novads piešķiršanu 50% apmērā no energoefektivitātes pasākumu veikšanas izmaksām, kas ir **EUR 5324,00 (**pieci tūkstoši trīs simti divdesmit četri *euro* 00 centi) apmērā.

Noklausījusies sniegto informāciju, ņemot vērā Komisijas lēmumu, pamatojoties uz Madonas novada pašvaldības saistošo noteikumu Nr.9 “Madonas novada pašvaldības palīdzības piešķiršanas kārtība energoefektivitātes pasākumu veikšanai daudzdzīvokļu dzīvojamās mājās” 11. punktu, ņemot vērā 21.09.2021. Finanšu un attīstības komitejas atzinumu, **atklāti balsojot: PAR – 16** (Agris Lungevičs, Aigars Šķēls, Aivis Masaļskis, Andrejs Ceļapīters, Andris Sakne, Artūrs Čačka, Artūrs Grandāns, Gatis Teilis, Gunārs Ikaunieks, Guntis Klikučs, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Piešķirt palīdzību – līdzfinansējumu energoefektivitātes pasākumu veikšanai daudzdzīvokļu dzīvojamās mājas Priežu iela 13, Madona, Madonas novads dzīvokļu īpašnieku kopībai 50% apmērā no energoefektivitātes pasākumu veikšanas izmaksām, kas ir **EUR 5324,00 (**pieci tūkstoši trīs divdesmit četri *euro* 00 centi).
2. Finanšu nodaļai līdzfinansējumu ieskaitīt daudzdzīvokļu dzīvojamās mājas pārvaldnieka SIA “Madonas namsaimnieks”, reģistrācijas Nr.47103000233, norēķinu kontā 10 dienu laikā no domes lēmuma pieņemšanas dienas no nesadalītajiem pašvaldības budžeta līdzekļiem.

Domes priekšsēdētājs A.Lungevičs

*Zāle 26486811*